pythainlp/thai-wiki-dataset-v4 huggingface dataset:
ฟุตบอลโลก 2018 กลุ่มดี

กลุ่มดีของฟุตบอลโลก 2018 จะแข่งขันตั้งแต่วันที่ 16 ถึง 26 มิถุนายน ค.ศ. 2018 กลุ่มนี้ประกอบด้วยอาร์เจนตินา, ไอซ์แลนด์, โครเอเชีย และไนจีเรีย สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ทีม.
<templatestyles src="Reflist/styles.css" />
ตารางคะแนน.
ในรอบ 16 ทีมสุดท้าย :
นัด.
เวลาที่ระบุไว้คือเวลาท้องถิ่น
อาร์เจนตินา พบ ไอซ์แลนด์.
<section begin=ดี1 /><section end=ดี1 />
โครเอเชีย พบ ไนจีเรีย.
<section begin=ดี2 /><section end=ดี2 />
อาร์เจนตินา พบ โครเอเชีย.
<section begin=ดี3 /><section end=ดี3 />
ไนจีเรีย พบ ไอซ์แลนด์.
<section begin=ดี4 /><section end=ดี4 />
ไนจีเรีย พบ อาร์เจนตินา.
<section begin=ดี5 /><section end=ดี5 />
ไอซ์แลนด์ พบ โครเอเชีย.
<section begin=ดี6 /><section end=ดี6 />
ระเบียบวินัย.
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
เอเอฟซีคัพ 2561 รอบแบ่งกลุ่ม

รอบแบ่งกลุ่ม ของการแข่งขันเอเอฟซีคัพ 2561 จะลงเล่นตั้งแต่วันที่ 10 กุมภาพันธ์ ถึง 16 พฤษภาคม 2561. มีทีมที่เข้าร่วมการแข่งขันทั้งสิ้น 36 ทีมในรอบแบ่งกลุ่มเพื่อที่จะค้นหา 11 ทีมในการแข่งขัน รอบแพ้คัดออก ของ เอเอฟซีคัพ 2561.
การจับสลาก.
<section begin=Draw />
การจับสลากสำหรับรอบแบ่งกลุ่มจะจัดขึ้นในวันที่ 6 ธันวาคม พ.ศ. 2560, 14:00 MYT , ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 36 ทีมได้ถูกจับสลากอยู่ในเก้ากลุ่มจากสี่ทีม: แต่ละสามกลุ่มในโซนตะวันตก (กลุ่ม เอ–ซี) และโซนอาเซียน (กลุ่ม เอฟ–เอช), และกลุ่มละหนึ่งทีมในโซนเอเชียกลาง (กลุ่ม ดี), โซนเอเชียใต้ (กลุ่ม อี), และโซนเอเชียตะวันออก (กลุ่ม ไอ). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.<section end=Draw />
รูปแบบการแข่งขัน.
<section begin=Format />
ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือน. ทีมด้านล่างนี้ได้ผ่านเข้าสู่ รอบแพ้คัดออก:
หมายเหตุ.
<templatestyles src="Reflist/styles.css" />
โจว เหว่ยตง

โจว เหว่ยตง  เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ "ซิก้า โจว" (Cica Zhou)
ประวัติ.
การเข้าสู่วงการบันเทิง.
โจวเหวยถง เริ่มต้นเข้าสู่วงการนางแบบเมื่อปี 2000 ภายหลังเธอได้ตำแหน่งในการประกวดนางแบบระดับประเทศ หลังจากนั้นอีกเพียงปีเดียว เธอก็ติดอันดับ 1 ใน 10 ของสุดยอดนางแบบอาชีพในเมืองจีน มีงานถ่ายภาพ และเดินแบบมากมาย จนกระทั่งในปี 2003 จึงได้รับงานแสดงในละครโทรทัศน์เรื่องหนึ่ง หลังจากนั้นก็มีชื่อเสียงมากขึ้น
ด้วยร่างกายที่สมบูรณ์แบบ และหน้าตาอันงดงาม ชื่อของเธอจึงถูกนำไปเปรียบเทียบกับ สุดยอดนางแบบแห่งไต้หวัน จนเธอได้รับฉายาว่า “หลินจื้อหลิงแห่งจีนแผ่นดินใหญ่” หรือไม่ก็ “หลินจื้อหลิงน้อย” จนกระทั่งเมื่อปี
2009 เธอจึงมีโอกาสได้ร่วมงานกับ หลิน จื้อหลิง จริงๆ ในภาพยนตร์ตลกเรื่อง Welcome To Shamatown ซึ่งถือว่าเป็นผลงานการแสดงภาพยนตร์เรื่องแรกของเธอด้วย
ต่อมาเมื่อปี 2010 เธอได้ถ่ายแบบให้กับนิตยสาร FHM ของไต้หวัน, เป็นพรีเซนเตอร์ของสินค้ามากมาย และยังได้ออกหนังสือภาพที่ประเทศญี่ปุ่นเป็นครั้งแรก ทำให้เธอกลายเป็นที่นิยมของผู้ชายทั่วทั้งทวีปเอเชีย
ข่าวของเธอเกี่ยวกับการศัลยกรรม.
สื่อต่างประเทศรายงานว่า เธอได้โชว์ซ้อมการกระโดดน้ำ ในรายการ the hit game diving show จนชุดบิกินีหลุดออกจนเห็นหน้าอกของเธอในน้ำ ผู้ชมทั่วไปคิดว่า เธอศัลยกรรมหน้าอกมาอย่างแน่นอนจนกลายเป็นที่วิพากษ์วิจารณ์ แต่ขณะเดียวกันอีกฝ่ายก็แสดงความคิดเห็นโต้แย้ง
เบาหวานระหว่างตั้งครรภ์

เบาหวานขณะตั้งครรภ์  เป็นภาวะที่ซึ่งสตรีที่ไม่เป็นเบาหวานมาก่อนเกิดภาวะน้ำตาลในเลือดสูงขณะตั้งครรภ์ หากไม่ได้รับการรักษาที่สมควร ทารกที่คลอดอาจมีขนาดตัวใหญ่, น้ำตาลในเลือดต่ำ และดีซ่าน หากไม่ได้รับการรักษาอาจส่งผลให้ทารกเสียชีวิตระหว่างคลอด ในระยะยาว บุตรที่คลอดออกมามีความเสี่ยงสูงที่จะเกิดภาวะอ้วนในเด็กและเกิดเบาหวานชนิดที่สอง
เบาหวานสามารถเกิดขึ้นได้ระหว่างการตั้งครรภ์ เป็นผลมาจากการต้านทานอินซูลินหรือการลดลงของการผลิตอินซูลิน ปัจจัยเสี่ยงมีทั้งน้ำหนักเกิน, มีประวัติเบาหวานขณะตั้งครรภ์มาก่อน, ประวัติครอบครัวมีเบาหวานชนิดที่สอง และมีอาการพอลีซิสทิกออวาเรียน
พยาธิสรีรวิทยา.
กลไกชัดเจนของการเกิดเบาหวานขณะตั้งครรภ์ยังไม่เป็ที่ทราบแน่ขัด ลักษณะเด่นสำคัญคือภาวะต้านทานอินซูลิน เชื่อกันว่าฮอร์โมนที่ผลิตเพิ่มในระหว่างตั้งครรภ์เข้าไปแย่งจับตัวรับอินซูลิน ส่งผลให้อินซูลินจับตัวรับได้น้อยลง อันนำไปสู่ภาวะต้านทานอินซูลิน เข้าใจกันว่าการรบกวนนั้นเกิดขึ้นที่ระดับวิถีการส่งสัญญาณระหว่างเซลล์
ฮัมมิงเบิร์ด

ฮัมมิงเบิร์ด  เป็นนกซึ่งมีถิ่นที่อยู่
ในทวีปอเมริกา ประกอบเป็นวงศ์ Trochilidae จัดเป็นนกที่มีขนาดเล็ก
ที่สุดวงศ์หนึ่ง โดยชนิดส่วนใหญ่มีความยาวได้ 7.5–13 เซนติเมตร ฮัมมิงเบิร์ดผึ้งเป็นนกชนิดเล็กที่สุดเท่าที่มีอยู่ มีขนาด 5 เซนติเมตร และน้ำหนักน้อยกว่า 2.0 กรัม
ฮัมมิงเบิร์ดได้ชื่อนี้เพราะเสียงฮัมที่เกิดจากปีกที่ตีกันซึ่งกระพือด้วยความถี่สูงที่มนุษย์ได้ยิน พวกมันลอยอยู่กลางอากาศโดยมีอัตรากระพือปีกสูงตั้งแต่ 12 ครั้งต่อวินาทีในชนิดขนาดใหญ่ จนถึงกว่า 80 ครั้งต่อวินาทีในชนิดขนาดเล็ก ในบรรดาชนิดที่เคยวัดในอุโมงค์ลม ความเร็วสูงสุดเกิน 15 เมตรต่อวินาที (54 กิโลเมตรต่อชั่วโมง) และบางชนิดด้วยความเร็ว 22 เมตรต่อวินาที (79 กิโลเมตรต่อชั่วโมง)
ฮัมมิงเบิร์ดมีเมแทบอลิซึมสูงกว่าสัตว์เลือดอุ่นชนิดใด เพื่ออนุรักษ์พลังงานเมื่อขาดแคลนอาหาร และในเวลากลางคืนเมื่อไม่ได้ออกหาอาหาร พวกมันสามารถเข้าสู่ภาวะกระตุ้นยาก (torpor) ซึ่งคล้ายกับการจำศีล โดยชะลออัตราเมแทบอลิซึมเหลือ 1/15 ของอัตราปกติ
พระครูพิพิธชลธรรม (หลาย อาภรโณ)

พระครูพิพิธชลธรรม หรือ หลวงพ่อหลาย ฉายา อาภรโณ เป็นเจ้าอาวาสวัดนาจอมเทียน และเจ้าคณะตำบลนาจอมเทียน เกจิดังของตำบลนาจอมเทียน อำเภอสัตหีบ จังหวัดชลบุรี
ประวัติ.
พระครูพิพิธชลธรรม มีนามว่า " หลาย " นามสกุล " ห้วยใหญ่ " เกิดเมื่อวันที่ 8 ธันวาคม พ.ศ. 2471 ตรงกับวันเสาร์ แรม 12 ค่ำ เดือน 12 ปีมะเส็ง ณ บ้านทุ่งคา บ้านเลขที่ 49 หมู่ที่ 9 ตำบลห้วยใหญ่ อำเภอบางละมุง จังหวัดชลบุรี โยมบิดาชื่อ " ยา " มารดาชื่อ " หยัด " นามสกุล ห้วยใหญ่
อุปสมบท.
พ.ศ. 2491 เมื่ออายุได้ 20 ปี ท่านอุปสมบท ณ พัทธสีมาวัดนาจอมเทียน โดยมี
- พระอุปัขฌาย์ พระครูสุนทรธรรมรส (หลวงพ่อศรี) วัดอ่างศิลา ปัจจุบันคือ พระวิสุทธิสมาจาร (เจ้าคุณศรี พฺรหฺมโชติ) 
- พระกรรมวาจาจารย์ พระอธิการลั้ง วัดอัมพาราม ปัจจุบันคือ พระครูสาธกธรรมคุณ (หลวงพ่อลั้ง สุทสสฺโน)
- พระอนุสาวนาจารย์ พระอธิการไฮ้ วัดนาจอมเทียน
ท่านได้รับฉายาทางธรรมว่า " อาภรโณ "
เมื่ออุปสมบทแล้ว ได้มาจำพรรษาอยู่ ณ วัดนาจอมเทียน กับพระอาจารย์รูปแรกคือ พระอธิการไฮ้ วัดนาจอมเทียน พระผู้มากด้วยพุทธาคม พร้อมทั้งร่ำเรียนพระธรรมวินัย และพุทธาคมกับท่าน ต่อมาจึงได้ฝากตัวเป็นศิษย์ของ พระอธิการลั้ง วัดอัมพาราม ศิษย์เอกผู้เป็นมือจารปลัดขิกให้กับพระครูวรเวทมุนี (อี๋ พุทธสโร) พระอาจารย์รูปที่ 3 ของหลวงพ่อหลาย คือ หลวงพ่อทองอยู่ จนฺทสาโร อำเภอสัตหีบ จังหวัดชลบุรี ผู้เป็นศิษย์ของบูรพาจารย์ตำนานเขี้ยวเสือแกะ พระครูพิพัฒนิโรธกิจ (ปาน อาจกล่าวได้ว่า หลวงพ่อหลาย อาภรโณ ท่านมีครูที่เป็นอมตะเถราจารย์ผู้เข้มขลังแห่งภาคตะวันออกถึง 3 รูปเลยทีเดียว พระครูพิพิธชลธรรม (หลวงพ่อหลาย อาภรโณ) เป็นทั้งพระนักปฏิบัติ และพระนักพัฒนาทั้งยังดำรงความเป็นสมณะอยู่ในศีลธรรมอย่างดี และเป็นที่เลื่อมใสศรัทธาแก่พุทธศาสนิกชนโดยทั่วไปมาช้านาน
มรณภาพ.
หลวงปู่หลาย ท่านมรณภาพลงอย่างสงบด้วยโรคชรา เมื่อวันที่ 19 กันยายน พ.ศ. 2562 เมื่อเวลา 13.50 น. สิริอายุได้ 91 ปี พรรษาที่ 71 มีพิธีพระราชทานเพลิงศพเมื่อวันที่ 8 ธันวาคม พ.ศ. 2562 ณ วัดนาจอมเทียน ตำบลนาจอมเทียน อำเภอสัตหีบ จังหวัดชลบุรี
ถนนทรงวาด

ถนนทรงวาด (อักษรโรมัน: Thanon Song Wat) เป็นถนนสายหนึ่งในเขตสัมพันธวงศ์ กรุงเทพมหานคร ในย่านเยาวราช 
ประวัติ.
ถนนทรงวาด กำเนิดจากการที่พระบาทสมเด็จพระจุลจอมเกล้าเจ้าอยู่หัว ทรงเป็นผู้วาดแนวถนนเส้นนี้ลงบนแผนที่เพื่อลดความแออัดของพื้นที่ในย่านสำเพ็งหลังจากเกิดเพลิงไหม้ครั้งใหญ่ ถนนทรงวาดมีความยาวทั้งสิ้น 1,196 เมตร กินพื้นที่ตั้งแต่แขวงสัมพันธวงศ์และแขวงตลาดน้อย การตัดถนนทรงวาดแบ่งเป็น 2 ช่วง คือ ช่วงแรกเมื่อ พ.ศ. 2435 เริ่มจากถนนจักรเพชรถึงตรอกโรงกระทะ (ถนนเยาวพานิช) และช่วงที่สอง พ.ศ. 2450 จากตรอกโรงกระทะไปจดกับถนนเจริญกรุง
ในอดีตถนนทรงวาดเป็นถนนสายสำคัญที่เชื่อมต่อกับท่าเรือกลไฟบรรทุกสิ่งของจากหัวเมืองต่าง ๆ มายังกรุงเทพมหานคร สองฟากถนนจึงเต็มไปด้วยร้านค้าจำหน่ายนำเข้าและส่งออก ส่วนมากเป็นพืชผลทางการเกษตร เช่น บริษัทเจียไต๋ ซึ่งได้กลายมาเป็นเครือเจริญโภคภัณฑ์ในปัจจุบัน และหลายร้านก็ยังคงดำเนินกิจการมาจนถึงปัจจุบันและเน้นการขายส่ง
สิ่งก่อสร้าง.
ปัจจุบัน อาคารต่าง ๆ ที่ถนนทรงวาดจึงเป็นอาคารเก่าแก่ควรค่าแก่การอนุรักษ์ บริเวณหัวมุมถนนทรงวาดมีตึกโบราณที่เรียกกันว่า "ตึกแขก" มีการประดับลวดลายฉลุไม้แบบเรือนขนมปังขิง ซุ้มหน้าต่างทำเป็นทรงโค้งแหลม แบบสถาปัตยกรรมกอทิก เป็นไปได้ว่าในอดีตอาจจะเป็นห้างร้านของกลุ่มพ่อค้ามุสลิม และยังมีศิลปะบนผนังหรือกำแพงของอาคารต่าง ๆ จากฝีมือของศิลปินชาวตะวันตก นอกจากนี้แล้วถนนทรงวาดตรงจุดตัดกับถนนทรงสวัสดิ์ มีถนนสายหนึ่งชื่อ "ถนนทรงเสริม" มีความยาว 20 เมตร ไปสิ้นสุดที่ท่าสวัสดี ท่าเรือที่สามารถโดยสารเรือข้ามฟากข้ามมายังท่าวัดทองธรรมชาติ ในฝั่งธนบุรีได้
เรียว (หน่วยเงิน)

เรียว  เป็นหน่วยเงินในอดีตของประเทศญี่ปุ่นซึ่งใช้ทองคำแลกเปลี่ยนตามระบบมาตราชั่งตวงวัดของญี่ปุ่น ใช้กันมากก่อนยุคเมจิ ถูกแทนที่โดยค่าเงิน เยน ในรัชสมัยจักรพรรดิเมจิ เมื่อวันที่ 27 มิถุนายน ค.ศ. 1871
โตโยต้า ลีกคัพ 2561

ฟุตบอลไทยลีกคัพ "โตโยต้า ลีกคัพ 2561" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลช้าง เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัท โตโยต้า มอเตอร์ (ประเทศไทย) จำกัด เป็นผู้ให้การสนับสนุนหลัก
เริ่มการแข่งขันรอบคัดเลือก รอบแรกตั้งแต่วันที่ 28 กุมภาพันธ์ ไปจนถึงรอบชิงชนะเลิศ ที่ สนามศุภชลาศัย เงินรางวัลทีมแชมป์ 5 ล้านบาท
สโมสรที่คว้าแชมป์โตโยต้า ลีกคัพ 2561 จะได้ลงเล่นในแม่โขงคลับแชมเปียนชิพ 2018 พบกับตัวแทนสโมสรในแถบลุ่มแม่น้ำโขง
รอบคัดเลือก.
รอบคัดเลือกรอบแรก.
การจับสลากประกบคู่สำหรับรอบคัดเลือกรอบแรกและรอบคัดเลือกรอบสองได้จัดขึ้นเมื่อวันที่ 21 กุมภาพันธ์ พ.ศ. 2561 เวลา 15.00 น. ที่ชั้น 24 อาคารเฉลิมพระเกียรติ การกีฬาแห่งประเทศไทย.
รอบคัดเลือกรอบสอง.
ส่วนทีมที่ผ่านเข้ารอบเพลย์ออฟ โดยไม่ต้องเล่นรอบคัดเลือกรอบสอง ได้แก่ น่าน เอฟซี, หัวหิน ซิตี้, สุราษฏร์ เอฟซี
รอบเพลย์ออฟ.
การจับสลากสำหรับรอบเพลย์ออฟมีขึ้นเมื่อวันที่ 27 มีนาคม พ.ศ. 2561 เวลา 13.30 น. ที่อาคารเฉลิมพระเกียรติ 72 พรรษา การกีฬาแห่งประเทศไทย ชั้น 24
รอบแรก (รอบ 32 ทีมสุดท้าย).
รอบแรกได้เริ่มทำการจับสลากขึ้นเมื่อวันที่ 22 พฤษภาคม พ.ศ. 2561 เวลา 13.30 น. ณ โรงแรมดิ เอมเมอรัลด์ รัชดา.
รอบสอง (รอบ 16 ทีมสุดท้าย).
รอบสอง (รอบ 16 ทีมสุดท้าย) จะประกอบไปด้วยสิบหกสโมสรซึ่งเป็นผู้ชนะของรอบแรก ซึ่งรอบสอง (รอบ 16 ทีมสุดท้าย) ได้เริ่มทำการจับสลากขึ้นเมื่อวันที่ 19 มิถุนายน พ.ศ. 2561 เวลา 14.30 น. ณ โรงแรมดิ เอมเมอรัลด์ รัชดา.
รอบก่อนรองชนะเลิศ (รอบ 8 ทีมสุดท้าย).
รอบก่อนรองชนะเลิศ (รอบ 8 ทีมสุดท้าย) จะประกอบไปด้วย 7 สโมสรจากโตโยต้า ไทยลีก และ 1 สโมสรจากออมสิน ลีกโปร ซึ่งรอบก่อนรองชนะเลิศ (รอบ 8 ทีมสุดท้าย) ได้เริ่มทำการจับสลากขึ้นเมื่อวันที่ 17 กรกฎาคม พ.ศ. 2561 เวลา 14.00 น. ณ ห้องประชุมชั้น 25 อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย. ทุกนัดในรอบนี้จะลงแข่งขันในวันที่ 8 สิงหาคม พ.ศ. 2561.
รอบรองชนะเลิศ.
รอบรองชนะเลิศจะจับสลากในวันที่ 14 สิงหาคม พ.ศ. 2561. ทุกนัดในรอบนี้จะลงแข่งขันในวันที่ 19 กันยายน พ.ศ. 2561.
 "ณ วันที่ 20 ตุลาคม พ.ศ. 2561"
หมายเหตุ.
<templatestyles src="Reflist/styles.css" />
จังหวัดปังกาซีนัน

จังหวัดปังกาซีนัน (ปังกาซีนัน: Luyag na Pangasinan; อีโลกาโน: Probinsia ti Pangasinan) เป็นจังหวัดหนึ่งของประเทศฟิลิปปินส์ มีเมืองหลักคือลิงกาเยน ตั้งอยู่ในพื้นที่ทางตะวันตกของเกาะลูซอน ติดกับอ่าวลิงกาเยนและทะเลจีนใต้ จังหวัดมีพื้นที่ สำหรับในปี ค.ศ. 2015 มีประชากร 2,956,726 แต่ผู้มีสิทธิ์ลงคะแนนเสียงภายในจังหวัดมีอยู่ 1,651,814 คน
ปังกาซีนัน เป็นทั้งชื่อจังหวัด, ชาติพันธุ์ และภาษา ประชากรที่พูดภาษาปังกาซีนันมีประมาณ 2 ล้านคน โดยภาษานี้ นอกจากจะเป็นภาษาราชการประจำจังหวัดแล้ว ยังเป็นภาษาราชการประจำเขตอีกด้วย ประชากรในจังหวัดส่วนใหญ่เป็นชาวปังกาซีนัน และที่เหลือเป็นชาวโบลิเนาและชาวอีโลกาโน ซึ่งตั้งถิ่นฐานบริเวณทางตะวันออกและตะวันตกของจังหวัด
คำว่า "ปังกาซีนัน" แปลว่า "สถานที่แห่งเกลือ" หรือ "สถานที่แห่งการผลิตเกลือ" เนื่องจากจังหวัดนี้เป็นแหล่งผลิตเกลือขนาดใหญ่ของประเทศ
เทศบาลเมืองพระพุทธบาท

เมืองพระพุทธบาท เป็นเทศบาลเมืองแห่งหนึ่งตั้งอยู่ในเขตอำเภอพระพุทธบาท จังหวัดสระบุรี เป็นเมืองท่องเที่ยวและเมืองเศรษฐกิจที่สำคัญของจังหวัดสระบุรี ครอบคลุมพื้นที่ตำบลพระพุทธบาทและตำบลขุนโขลนทั้งตำบล รวมทั้งบางส่วนของตำบลธารเกษมและตำบลพุคำจาน
ประวัติ.
เทศบาลเมืองพระพุทธบาท ได้รับพระกรุณาโปรดเกล้าฯ ให้ตราพระราชกฤษฎีกาการจัดตั้งเป็นเทศบาล โดยยกฐานะจากสุขาภิบาลพระพุทธบาท อำเภอพระพุทธบาท จังหวัดสระบุรี ขึ้นเป็นเทศบาลตำบลพระพุทธบาท มีชื่อว่า "เทศบาลตำบลพระพุทธบาท" และได้ประกาศในราชกิจจานุเบกษา เล่มที่ 104 ตอนที่ 224 ลงวันที่ 6 พฤศจิกายน 2530 ซึ่งมีผลบังคับใช้ตั้งแต่วันที่ 7 พฤศจิกายน 2530 เป็นเทศบาลลำดับที่ 130 (ไม่รวมกรุงเทพมหานครและเมืองพัทยา) ต่อมากระทรวงมหาดไทยได้ ประกาศเปลี่ยนแปลงฐานะเทศบาลตำบลพระพุทธบาท อำเภอพระพุทธบาท จังหวัดสระบุรี ขึ้นเป็นเทศบาลเมืองพระพุทธบาท ตั้งแต่วันที่ 5 มกราคม 2549 จนถึงปัจจุบัน
ที่ตั้งและอาณาเขต.
เทศบาลเมืองพระพุทธบาท ตั้งอยู่ทางทิศเหนือของจังหวัดสระบุรี ระยะทางห่างจากศาลากลางจังหวัดสระบุรีประมาณ 28 กิโลเมตร ห่างจากกรุงเทพมหานครประมาณ 136 กิโลเมตร มีพื้นที่ 29.6 ตารางกิโลเมตร ครอบคลุมพื้นที่ 4 ตำบล 32 หมู่บ้าน ของอำเภอพระพุทธบาท คือ
มีอาณาเขตติดต่อกับองค์กรปกครองส่วนท้องถิ่นข้างเคียงดังนี้
ชุมชน.
เทศบาลเมืองพระพุทธบาทแบ่งออกเป็น 30 ชุมชน
<templatestyles src="Div col/styles.css"/>
การขนส่ง.
ทางหลวงแผ่นดินที่ผ่านเทศบาลเมืองพระพุทธบาทมีดังนี้
ลิงกาเยน

เทศบาลลิงกาเยน (ปังกาซีนัน: Baley na Lingayen; อีโลกาโน: Ili ti Lingayen) เป็นเทศบาลระดับที่หนึ่งของจังหวัดปังกาซีนัน ประเทศฟิลิปปินส์ ในปี ค.ศ. 2015 มีประชากร 103,278 คน
ลิงกาเยน เป็นศูนย์กลางของจังหวัดปังกาซีนัน และเป็นจุดยุทธศาสตร์ในช่วงสงครามโลกครั้งที่สอง และเป็นบ้านเกิดของอดีตประธานาธิบดีฟิลิปปินส์ ฟิเดล รามอส
การขนส่ง.
บริษัทวิกตอรีไลเนอร์ ให้บริการรถโดยสารจากมะนิลา, บาเกียว และดากูปัน มายังลิงกาเยนทุกวัน นอกจากนี้ยังมีท่าอากาศยานลิงกาเยน ให้บริการเครื่องบินขนาดเล็กไปยังพื้นที่รอบข้าง
เนลซอน วิลเฟรโด โบนิยา ซันเชซ

เนลซอน วิลเฟรโด โบนิยา ซันเชซ (เกิดวันที่ 11 กันยายน ค.ศ. 1990) เป็นนักฟุตบอลชาวเอลซัลวาดอร์ ล่าสุดเล่นให้กับตรังกานู ในตำแหน่งกองหน้า 
สโมสรอาชีพ.
สุโขทัย.
สุโขทัย ประกาศเซ็นสัญญาเนลซอนเข้าร่วมทีมเมื่อวันที่ 5 มกราคม พ.ศ. 2561 ต่อมาวันที่ 19 มกราคม พ.ศ. 2561 การแข่งขัน "Chang Invitation Cup 2018" เนลซอนทำประตูแรกให้กับสุโขทัย นัดที่เสมอชลบุรี 2-2 โดยเขายิง 2 ประตู ก่อนที่จะผ่านเข้าสู่นัดชิงชนะเลิศด้วยการยิงลูกโทษ และในวันที่ 21 มกราคม รอบชิงชนะเลิศของการแข่งขัน เขายิง 2 ประตู ช่วยให้เอาชนะอุบล ยูเอ็มที ยูไนเต็ด 3-0 คว้าแชมป์ได้สำเร็จ
วันที่ 10 กุมภาพันธ์ พ.ศ. 2561 การแข่งขันไทยลีกนัดเปิดฤดูกาล เนลซอนยิง 2 ประตู ในนัดที่บุกชนะแอร์ฟอร์ซ เซ็นทรัล 2-1 ที่สนามกีฬาธูปะเตมีย์ ต่อมาวันที่ 18 กุมภาพันธ์ เขายิงประตูในนัดเปิดสนามทุ่งทะเลหลวงเอาชนะเชียงราย ยูไนเต็ด 2-0 และในวันที่ 24 กุมภาพันธ์ เขายิงสองประตู ในนัดบุกชนะชลบุรีที่ชลบุรีสเตเดียม 2-1 วันที่ 4 มีนาคม เนลซอนยิงหนึ่งประตูในนัดที่สุโขทัยเปิดบ้านชนะชัยนาท ฮอร์นบิล 4-2 ต่อมาในวันที่ 28 มีนาคม เนลซอนทำสองประตูในนัดที่บุกไปแพ้ราชนาวี 2-3 ที่สนามกองทัพเรือสัตหีบ และในวันที่ 11 เมษายน เขาทำประตูในนัดที่สุโขทัยเปิดบ้านเสมอบางกอกกล๊าส 1-1
แบงค็อก ยูไนเต็ด.
ในวันที่ 22 พฤศจิกายน 2561 โบนิยาได้ย้ายไปร่วมทีมแบงค็อก ยูไนเต็ด อย่างเป็นทางการ ต่อมาในวันที่ 2 มีนาคม พ.ศ. 2562 โบนิยาทำประตูแรกในนามสโมสรในเกมไทยลีก นัดที่แบงค็อกเปิดบ้านเอาชนะเอสซีจี เมืองทอง ยูไนเต็ด ไปได้ 1–0 ต่อมาในวันที่ 9 มีนาคม พ.ศ. 2562 โบนิยาทำประตูที่ 2 ในลีกในนัดที่แบงค็อกบุกไปชนะตราด 1–0
ในวันที่ 28 เมษายน พ.ศ. 2562 โบนิยาทำแฮตทริกแรกของฤดูกาล ช่วยให้แบงค็อกเปิดบ้านเอาชนะพีที ประจวบ ไปได้ 6–1
สถิติทีมชาติ.
"สถิติล่าสุดเมื่อวันที่ 7 กันยายน ค.ศ. 2019"
"อัปเดตล่าสุดวันที่ 7 กันยายน ค.ศ. 2019"
กาลานุกรม

กาลานุกรม  เป็นสิ่งพิมพ์รายปีซึ่งรวมสารสนเทศอย่างพยากรณ์อากาศ วันที่เพาะปลูกของเกษตรกร ตารางน้ำขึ้นลง และข้อมูลตารางอื่นที่มักจัดเรียงตามปฏิทิน พบเทห์วัตถุและสถิติต่าง ๆ ได้ในกาลานุกรม เช่น เวลาขึ้นและตกของดวงอาทิตย์และดวงจันทร์ วันที่เกิดอุปราคา เวลาน้ำขึ้นลงสุด และเทศกาลศาสนา
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ดัชนีอ้างอิง

ดัชนีการอ้างอิง  เป็นดัชนีบรรณานุกรมประเภทหนึ่ง เป็นดัชนีการอ้างอิงระหว่างสิ่งพิมพ์เผยแพร่ ทำให้ผู้ใช้สามารถค้นว่าเอกสารภายหลังอ้างอิงเอกสารก่อนหน้าใดบ้างได้ง่าย พบรูปแบบแรก ๆ ของดัชนีการอ้างอิงในวรรณกรรมศาสนาฮีบรูสมัยคริสต์ศตวรรษที่ 12 ดัชนีการอ้างอิงกฎหมายพบในคริสต์ศตวรรษที่ 18 และมีการทำให้แพร่หลายใน "เชพเพิดส์ไซเทชัน" (1873) ในปี 1960 สถาบันสารสนเทศวิทยาศาสตร์ (ISI) ของยูจีน การ์ฟีลด์ริเริ่มดัชนีอ้างอิงแรกสำหรับเอกสารที่จัดพิมพ์ในวารสารวิชาการ ทีแรกเป็นดัชนีการอ้างอิงวิทยาศาสตร์ (SCI) และต่อมาเป็นดัชนีการอ้างอิงสังคมศาสตร์ (SSCI) และดัชนีการอ้างอิงศิลปศาสตรฺและมนุษยศาสตร์ (AHCI) ในปี 1997 ไซต์เซียร์ (CiteSeer) มีการจัดทำดัชนีการอ้างอิงอัตโนมัติครั้งแรก แหล่งข้อมูลอื่นสำหรับข้อมูลเช่นว่าได้แก่ กูเกิล สคอลาร์ และสโกปัสของแอ็ลเซอเฟียร์
ปราสาทซุมปุ

ปราสาทซุมปุ  ปราสาทญี่ปุ่น ในนครชิซูโอกะ จังหวัดชิซูโอกะ ของญี่ปุ่นซึ่งในบางครั้งก็เรียก ปราสาทฟูจู  หรือ ปราสาทชิซูโอกะ  
ปราสาทซุมปุถูกสร้างขึ้นเมื่อ ค.ศ. 1589 ตามดำริของโทกูงาวะ อิเอยาซุ บนที่ดินที่เคยเป็นที่พำนักของตระกูลอิมางาวะ ซึ่งเป็นตระกูลที่เคยปกครองแคว้นซูรูงะ และอิเอยาซุสมัยยังเป็นมัตสึไดระ โมโตยาซุ ได้เคยมาเป็นตัวประกันที่แคว้นแห่งนี้ขณะอายุเพียง 6 ปี
ภายหลังจากยุทธการที่เซกิงาฮาระเมื่อ ค.ศ. 1600 อิเอยาซุได้รับการแต่งตั้งให้เป็นโชกุนเขาจึงให้ปรับปรุงต่อเติมปราสาทซุมปุเพื่อใช้เป็นที่พำนักหลังจากสละตำแหน่งโชกุนให้กับโทกูงาวะ ฮิเดตาดะ ผู้เป็นบุตรชายโดยปรับปรุงแล้วเสร็จเมื่อ ค.ศ. 1605 จากนั้นจึงได้มีการปรับปรุงต่อเติมปราสาทซุมปุอีก 2 ครั้งคือ ค.ศ. 1610 และ ค.ศ. 1635 
กระทั่ง ค.ศ. 1868 โทกูงาวะ โยชิโนบุ โชกุนคนสุดท้ายของญี่ปุ่นได้ย้ายมาพำนักที่ปราสาทแห่งนี้หลังจากสละตำแหน่งโชกุน
บางลำพู

บางลำพู (มักสะกดผิดเป็น บางลำภู) เป็นย่านหนึ่งในพื้นที่เกาะรัตนโกสินทร์ ในเขตพระนคร กรุงเทพมหานคร
บางลำพู ได้ชื่อมาจากในอดีตมีต้นลำพูอยู่เป็นจำนวนมาก ริมคลอง เดิมเป็นชุมนุมและตลาดเล็ก ๆ ริมน้ำก่อนการสถาปนากรุงรัตนโกสินทร์ มีวัดเก่าแก่ปรากฏอยู่ในพื้นที่ ได้แก่ วัดสังเวชวิศยาราม (วัดบางลำพู, วัดกลางนา) และวัดชนะสงครามราชวรมหาวิหาร ก่อนจะพัฒนาเป็นแหล่งพำนักของบรรดาเจ้านาย ขุนนาง ข้าราชบริพาร และประชาชนพลเมืองหลายหลากชาติพันธุ์ ทั้งไทย, จีน, มอญ และมุสลิม ที่มาตั้งบ้านเรือนอยู่อาศัยคละเคล้ากัน จนทำให้เป็นแหล่งเกิดอาชีพที่หลากหลาย ต่อมาเมื่อมีการตัดคลองรอบกรุง ทำให้ย่านบางลำพูกลายเป็นท่าน้ำใช้สำหรับขนถ่ายและแลกเปลี่ยนสินค้า เช่น พืชผักผลไม้จากฝั่งธนบุรี ก่อนจะพัฒนากลายเป็นตลาดบกที่สำคัญในเวลาต่อมา ในรัชสมัยรัชกาลที่ 5 เมื่อมีการสร้างพระราชวังดุสิตขึ้น ได้มีการตัดถนนหลายสายขึ้นมาจากถนนสามเสน เช่น ถนนจักรพงษ์, ถนนพระอาทิตย์, ถนนพระสุเมรุ, ถนนข้าวสาร, ถนนรามบุตรี, ถนนตะนาว และถนนสิบสามห้าง จึงให้บางลำพูมีความคึกคักมากขึ้นด้วย
ปัจจุบัน บางลำพูเป็นที่รู้จักกันดีในฐานะเป็นแหล่งของการค้าขายเสื้อผ้า เครื่องนุ่งห่มต่าง ๆ โดยเฉพาะอย่างยิ่ง ชุดนักเรียน มีห้างร้านสำหรับจัดจำหน่ายโดยเฉพาะเคยเป็นที่ตั้งของห้างสรรพสินค้าหลายแห่ง และยังเป็นแหล่งที่พักชั่วคราวสำหรับนักท่องเที่ยวต่างชาติ โดยเฉพาะอย่างยิ่งชาวตะวันตก และได้มีร้านอาหาร, ร้านกาแฟ ตลอดจนร้านจำหน่ายเครื่องดื่มแอลกอฮอล์ ไว้ให้บริการด้วย โดยเฉพาะที่ถนนข้าวสาร หรือถนนรามบุตรี
นอกจากนี้ย่านบางลำพูยังเคยได้ชื่อว่าเป็นแหล่งรวมความเป็นที่ตั้งของบ้านดนตรีไทยหลายท่านซึ่งในขณะนี้มีเพียงบ้านดนตรีไทยของตระกูลดุริยประณีตและเครือญาติเท่านั้นที่ยังทำอยู่จนถึงทุกวันนี้ซึ่งนำโดยสุดจิตต์ ดุริยประณีตซึ่งเคยเป็นผู้ควบคุมวงดนตรีไทยของกรมประชาสัมพันธ์ในอดีตและต่อมาก็ได้รับการยกย่องให้เป็นศิลปินแห่งชาติสาขาด้านดนตรีไทยเมื่อปี2536เป็นผู้ดูแลบ้านดังกล่าวอยู่ฝังตรงข้ามวัดสังเวชวิศยารามซอยสามเสน1ถ.สามเสนนอกจากนั้นยังเป็นที่ตั้งของมูลนิธิดุริยประณีตอีกด้วยนอกนั้นบ้านดนตรีไทยที่มีอยู่ในย่านดังกล่าวได้เลิกทำหรือย้ายไปอยู่ที่อื่นหมดสิ้นแล้วคงเหลือเพียงบ้านดนตรีไทยของครูสุดจิตต์เท่านั้นที่ยังคงอยู่ในย่านนี้มาจนถึงปัจจุบันนี้
สถานที่สำคัญในย่านบางลำพู.
<templatestyles src="Col-begin/styles.css"/>
ถนนอัษฎางค์

ถนนอัษฎางค์ (อักษรโรมัน: Thanon Atsadang) ถนนสายหนึ่งในพื้นที่เกาะรัตนโกสินทร์ เขตพระนคร กรุงเทพมหานคร เป็นถนนที่พระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้ตัดขึ้นในแบบตะวันตก หลังจากเสด็จประพาสชวา โดยทรงให้สร้างถนนริมกำแพงรอบพระนครใหม่ ซึ่งแต่เดิมเป็นทางเดินเล็ก ๆ ในรัชสมัยพระบาทสมเด็จพระจอมเกล้าเจ้าอยู่หัว เมื่อแล้วเสร็จจึงพระราชทานนามว่า "ถนนอัษฎางค์" เพื่อเป็นการเฉลิมพระเกียรติของ สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง
ถนนอัษฎางค์ เป็นถนนที่เชื่อมระหว่างถนนราชดำเนินใน ด้านสนามหลวง กับถนนจักรเพชร ด้านปากคลองตลาด โดยขนานไปกับคลองรอบกรุง หรือคลองหลอดวัดราชบพิธ และถนนราชินี ที่อยู่ฝั่งตรงกันข้าม ผ่านสถานที่สำคัญหลายแห่ง เช่นกระทรวงมหาดไทย, กระทรวงกลาโหม, สุสานหลวง วัดราชบพิธสถิตมหาสีมารามราชวรวิหาร, วัดบุรณศิริมาตยาราม เป็นต้น
นอกจากนี้แล้ว อาคารบ้านเรือนตลอดจนห้องแถวริมถนนอัษฎางค์ มีความสวยงามและควรค่าแก่การอนุรักษ์ ได้รับการขึ้นทะเบียนเป็นโบราณสถาน โดยเป็นสถาปัตยกรรมแบบจีน-โปรตุเกส
ถนนรามบุตรี

ถนนรามบุตรี (อักษรโรมัน: Thanon Ram Buttri, Soi Ram Buttri) เป็นถนนขนาดเล็กสายหนึ่งลักษณะเป็นซอย ในย่านบางลำพู พื้นที่แขวงชนะสงคราม เขตพระนคร กรุงเทพมหานคร เป็นถนนที่แบ่งออกเป็น 2 ช่วง ช่วงแรกเชื่อมระหว่างถนนสิบสามห้าง กับถนนจักรพงษ์ และช่วงที่ 2 จากถนนจักรพงษ์บริเวณข้างวัดชนะสงครามราชวรมหาวิหาร เลี้ยวไปออกถนนเจ้าฟ้า บริเวณเชิงสะพานสมเด็จพระปิ่นเกล้า และตรงข้ามกับโรงละครแห่งชาติ
ถนนรามบุตรี มีที่มาจากสะพานข้ามคลองวัดชนะสงคราม หรือคลองบางลำพูที่ชื่อ "สะพานรามบุตรี" ซึ่งเป็นสะพานที่หม่อมเจ้าหญิงเป้า สุริยกุล พระธิดาในพระเจ้าบรมวงศ์เธอ พระองค์เจ้าสุริยา กรมพระรามอิศเรศ มีดำริให้มีการสร้างขึ้นโดยการบริจาคทรัพย์ เพื่อเป็นการถวายเป็นบำเพ็ญพระกุศลถวายแด่พระบิดา แล้วสร้างแล้วเสร็จ พระบาทสมเด็จพระจุลจอมเกล้าเจ้าอยู่หัวจึงทรงพระราชทานนามให้ว่า สะพานรามบุตรี อันมีความหมายว่า "สะพานที่บุตรีของพระเจ้าบรมวงศ์เธอ พระองค์เจ้าสุริยา กรมพระรามอิศเรศ เป็นผู้สร้าง" และได้ทรงเสด็จเป็นองค์ประธานในพิธีเปิดเมื่อวันที่ 13 สิงหาคม พ.ศ. 2453 จนกระทั่งมีการถมคลองวัดชนะสงคราม และมีการรื้อถอนสะพานนี้ออกเพื่อสร้างเป็นถนน และได้มีการนำชื่อ รามบุตรี จากสะพานใช้เป็นชื่อถนนแทน
ปัจจุบัน ถนนรามบุตรี เป็นแหล่งของที่พักราคาถูกของนักท่องเที่ยวต่างชาติ ตลอดจนผับบาร์ ร้านอาหาร และร้านกาแฟ ไว้คอยบริการ เช่นเดียวกับถนนข้าวสารหรือที่อื่น ๆ ในย่านบางลำพู
อักขรานุกรมภูมิศาสตร์

อักขรานุกรมภูมิศาสตร์  เป็นพจนานุกรมหรือสารบบที่ใช้ร่วมกับแผนที่หรือแผนที่เล่ม ตรงแบบมีสารสนเทศเกี่ยวกับลักษณะภูมิศาสตร์ สถิติสังคมและลักษณะกายภาพของประเทศ ภูมิภาคหรือทวีป เนื้อหาของอักขรานุกรมภูมิศาสตร์อาจมีที่ตั้งของเรื่อง มิติยอดเขาและทางน้ำ ประชากร ผลิตภัณฑ์ภายในประเทศเบื้องต้นและอัตราการรู้หนังสือ สารสนเทศนี้โดยทั่วไปแบ่งเป็นหัวข้อโดยมีการแสดงรายการหน่วยตามลำดับตัวอักษร
ทราบว่ามีอักขรานุกรมภูมิศาสตร์กรีกโบราณตั้งแต่สมัยเฮลเลนิสติก อักขรานุกรมภูมิศาสตร์จีนเล่มแรกเท่าที่ทราบมีการเปิดเผยในคริสต์ศตวรรษที่ 1 และด้วยยุคสื่อพิมพ์ในประเทศจีนในคริสต์ศตวรรษที่ 9 คหบดีจีนลงทุนผลิตอักขรานุกรมสำหรับพื้นที่ท้องถิ่นของพวกตนเป็นแหล่งสารสนเทศและเป็นความภูมิใจท้องถิ่น นักภูมิศาสตร์ สเตฟานัสแห่งไบแซนทิอุม (Stephanus of Byzantium) เขียนพจนานุกรมภูมิศาสตร์ในคริสต์ศตวรรษที่ 6 ซึ่งมีอิทธิพลต่อผู้รวบรวมชาวยุโรปสมัยหลัง อักขรานุกรมภูมิศาสตร์สมัยใหม่พบได้ในส่วนอ้างอิงของห้องสมุดส่วนใหญ่ ตลอดจนบนอินเทอร์เน็ต
อุทยานแห่งชาติบูโด-สุไหงปาดี

อุทยานแห่งชาติบูโด-สุไหงปาดี เป็นอุทยานแห่งชาติที่ตั้งอยู่ในภาคใต้ตอนล่างของประเทศไทย โดยเป็นส่วนหนึ่งของเทือกเขาสันกาลาคีรี ซึ่งเป็นส่วนใต้สุดของเทือกเขาตะนาวศรีก่อนที่แนวเทือกเขาจะทอดตัวยาวเข้าไปในมาเลเซีย
อุทยานแห่งนี้มีพื้นที่ ครอบคลุมพื้นที่สามจังหวัดทางภาคใต้ ได้แก่ นราธิวาส ยะลา และปัตตานี เป็นที่ตั้งของแนวเทือกเขาบูโด ส่วนหนึ่งของป่าฝนเขตร้อนอินโด-มลายูซึ่งมีความชื้นสูงและมีฝนตกตลอดทั้งปี ภายในอุทยานมีน้ำตกหลายแห่ง อาทิ น้ำตกภูแว น้ำตกปาโช และน้ำตกปาโก ซึ่งน้ำตกปาโชบนหน้าผาสูง เป็นน้ำตกที่มีชื่อเสียงที่สุด โดยคำว่า "ปาโช" ผันมาจากคำภาษามลายูที่แปลว่า "น้ำตก"
ความหลากหลายทางชีวภาพ.
พันธุ์พืชที่มีชื่อเสียงของอุทยานแห่งนี้คือ "ใบทอง" หรือ "ยันเดา" ซึ่งถูกค้นพบครั้งแรกที่นี่ใน พ.ศ. 2531 สัตว์หายากที่พบในเขตอุทยานได้แก่ แรด ชะนีมือดำ สมเสร็จ เลียงผาเหนือ ค่างแว่นถิ่นใต้ ค่างดำมลายู และค่างหนุมาน โดยค่างมักอาศัยอยู่ในป่าลีกและบนภูเขาสูง อยู่รวมกันเป็นกลุ่มประมาณ 30-40 ตัว
ลิกเตนสไตน์ฟุตบอลคัพ

ลิกเตนสไตน์ฟุตบอลคัพ เป็นการแข่งขันฟุตบอลที่จัดขึ้นทุกปีในประเทศลีชเทินชไตน์ ดำเนินการโดยสมาคมฟุตบอลลีชเทินชไตน์ ฟุตบอลคัพนี้ก่อตั้งขึ้นใน ค.ศ. 1946 ทีมชนะเลิศในรายการนี้จะได้สิทธิ์เข้าร่วมแข่งขันในรอบคัดเลือกของยูฟ่ายูโรปาลีก เนื่องจากในประเทศลีชเทินชไตน์ไม่มีลีกฟุตบอล ทำให้ลีชเทินชไตน์ฟุตบอลคัพเป็นการแข่งขันฟุตบอลเพียงรายการเดียวของประเทศ โดยทั้งประเทศมีสโมสรฟุตบอลเพียง 7 แห่ง และทั้งหมดก็แข่งขันในลีกฟุตบอลของสวิตเซอร์แลนด์ ฟุตบอลคัพนี้จึงเป็นเพียงตัวเลือกของสโมสรในลีชเทินชไตน์ที่ได้สิทธิ์เข้าร่วมแข่งขันในรายการยุโรป
สโมสรฟุตบอลวาดุซ

สโมสรฟุตบอลวาดุซ  เป็นสโมสรฟุตบอลจากวาดุซในประเทศลีชเทินชไตน์ สนามเหย้าของสโมสรคือสนามกีฬาไรน์พาร์ค ซึ่งติดเก้าอี้ 5,873 ที่นั่ง จากทั้งหมด 7,838 ที่นั่ง ปัจจุบันสโมสรกำลังแข่งขันในสวิสแชลเลนจ์ลีก หลังจากที่พวกเขาตกชั้นจากสวิสซูเปอร์ลีกในฤดูกาล 2016–17 วาดุซเป็นสโมสรตัวแทนของลีชเทินชไตน์ที่ได้เข้าร่วมการแข่งขันยูฟ่ายูโรปาลีกจากการชนะเลิศฟุตบอลถ้วยในประเทศ แม้ว่าสโมสรจะลงเล่นในลีกของประเทศอื่น ทั้งนี้เป็นเพราะลีชเทินชไตน์ไม่มีลีกฟุตบอลของตนเอง
วาดุซมีนักฟุตบอลชาวลีชเทินชไตน์ระดับตำนานหลายคน ซึ่งส่วนใหญ่ได้เล่นให้กับทีมชาติลีชเทินชไตน์ นอกจากนี้ยังมีผู้เล่นจากชาติอื่น ๆ ด้วย โดยในฤดูกาล 2009–10 สโมสรได้เซ็นสัญญาเพเทอร์ เยเลอ ผู้รักษาประตูจากตูร์ และฟรันทซ์ บวร์คไมเออร์ จากแดร์ลิงตัน
 ชนะเลิศ (2): 1932, 1936
 ชนะเลิศ (50) (สถิติโลก): 1948–49, 1951–52, 1952–53, 1953–54, 1955–56, 1956–57, 1957–58, 1958–59, 1959–60, 1960–61, 1962, 1965–66, 1966–67, 1967–68, 1968–69, 1969–70, 1970–71, 1973–74, 1979–80, 1984–85, 1986, 1987–88, 1989–90, 1991–92, 1994–95, 1995–96, 1997–98, 1998–99, 1999–2000, 2000–01, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2010–11, 2012–13, 2013–14, 2014–15, 2015–16, 2016–17, 2017–18, 2018–19, 2021/22, 2022/23, 2023/24
 ชนะเลิศ (3): 2002–03, 2007–08, 2013–14
" รองชนะเลิศ (2):" 2003–04, 2004–05
กีฬาฟันดาบในโอลิมปิกเยาวชนฤดูร้อน 2010

กีฬาฟันดาบในโอลิมปิกเยาวชนฤดูร้อน 2010 เป็นการแข่งขันกีฬาฟันดาบที่จัดขึ้นประเทศสิงคโปร์ กำหนดแข่งขันระหว่างวันที่ สิ15-18งหาคม ค.ศ.2010 โดยได้จัดขึ้นที่สนาม Suntec Singapore Convention and Exhibition Centre ซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 3 รายการ และประเภททีมหญิง 3 รายการ รายการผสม 1 รายการ โดยจะมีนักกีฬาเข้าร่วมแข่งขัน 78 คน จาก 36 ประเทศ
ประเทศที่เข้าร่วมแข่งขัน.
ดังต่อไปนี้:
<templatestyles src="Div col/styles.css"/>
เคเบ็ตสึชิเตอิตะไอโจ

"เคเบ็ตสึชิเตอิตะไอโจ" (; โรมาจิ: "Keibetsu Shiteita Aijou")  เป็นซิงเกิลลำดับที่ 3 ของเอเคบีโฟร์ตีเอต เปิดตัวเมื่อวันที่ 18 เมษายน พ.ศ. 2550 โดย
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฟุตบอลในประเทศลีชเทินชไตน์

บทความนี้กล่าวถึงรายละเอียดของการแข่งขันฟุตบอลในประเทศลีชเทินชไตน์
ฟุตบอลทีมชาติ.
สำหรับฟุตบอลทีมชาติลีชเทินชไตน์ ในการแข่งขันฟุตบอลโลก 2006 รอบคัดเลือก พวกเขาชนะสองนัดและเสมอสองนัด ได้แก่ เสมอกับโปรตุเกส 2–2 และเสมอกับสโลวาเกีย 0–0 ส่วนในฟุตบอลชิงแชมป์แห่งชาติยุโรป 2008 รอบคัดเลือก พวกเขาเก็บได้ 7 คะแนนจากการอยู่กลุ่มเดียวกันกับทีมใหญ่อย่างสเปน, สวีเดน, นอร์เทิร์นไอร์แลนด์, เดนมาร์ก, ลัตเวีย และไอซ์แลนด์
ฟุตบอลในประเทศ.
ลีชเทินชไตน์เป็นเพียงชาติเดียวของยูฟ่าที่ไม่มีลีกเป็นของตนเอง และไม่มีการแข่งขันที่ได้สิทธิ์เข้าร่วมยูฟ่าแชมเปียนส์ลีก สโมสรทั้งหมดในประเทศแข่งขันในลีกฟุตบอลของสวิตเซอร์แลนด์
ในช่วงระหว่าง ค.ศ. 1934–1937 สโมสรลีชเทินชไตน์เป็นพันธมิตรกับสมาคมฟุตบอลเซนต์กอลเลนคันโตนัล ซึ่งได้มีการแข่งขันระหว่างสโมสรลีชเทินชไตน์ด้วยกันเอง เรียกว่า ลีชเทินชไตน์แชมเปียน โดยสโมสร Triesen เคยชนะเลิศรายการนี้ใน ค.ศ. 1934, 1935 และ 1937 ส่วนในยุคของลีชเทินชไตน์ฟุตบอลคัพ วาดุซเป็นสโมสรที่ชนะเลิศฟุตบอลคัพนี้มากที่สุด โดยชนะเลิศ 15 จาก 16 ครั้งหลังสุด
อเลซินา แกรแฮม

อเลซินา ลอร์นา แกรแฮม (เกิด 3 มีนาคม ค.ศ. 1990) เป็นนางแบบชาวอังกฤษ แกรแฮมเป็นหนึ่งในนางฟ้าวิกตอเรียส์ซีเคร็ตในปี 2019 หลังจากที่เดินแบบในวิกตอเรียส์ซีเคร็ตแฟชั่นโชว์ในปี 2017 แกรแฮมยังเป็นทูตแบรนด์ให้กับลอรีอัลปารีสอีกด้วย
อาชีพ.
แกรแฮมเริ่มเข้าสู่วงการนางแบบจากการที่เธอเป็นผู้ชนะของ the 2008 Ford modeling competition และชนะ beauty contract จากเมย์เบลลีน เธอได้ขึ้นปกนิตยสารในหลาย ๆ ฉบับ เช่น Another Magazine, I.D., Glamour U.S., Teen Vogue, ลอรีอัล สิงคโปร์, ฮาร์เปอส์บะซาร์ เซอร์เบีย, มารี แคลร์ รัสเซีย, InStyle, Women's Wear Daily, โว้ก อิตาลี และโว้ก อาระเบีย ทั้งยังร่วมงานในแคมเปญของ เบอร์เบอรี่, บัลแมง, ลอรีอัล และวิกตอเรียส์ซีเคร็ต
เซฟูกุกะจามะโอะซูรุ

"เซฟูกุกะจามะโอะซูรุ" (; โรมาจิ: "Seifuku ga Jama wo Suru")  เป็นซิงเกิลลำดับที่ 2 ของเอเคบีโฟร์ตีเอต เปิดตัวเมื่อวันที่ 31 มกราคม พ.ศ. 2550 โดย
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
เทศบาลตำบลคลองเต็ง

เทศบาลตำบลคลองเต็ง เป็นองค์กรปกครองส่วนท้องถิ่นแห่งหนึ่งในตำบลนาท่ามเหนือ อำเภอเมืองตรัง จังหวัดตรัง อยู่ห่างจากที่ว่าการอำเภอเมืองตรังประมาณ 15.7 กิโลเมตร
ประวัติ.
เมืองตรัง ในอดีตเคยเป็นเมืองท่าค้าขายกับต่างประเทศเป็นเมืองแรกที่มีต้นยางพารา โดยพระยารัษฎานุประดิษฐมหิศรภักดี (คอซิมบี้ ณ ระนอง) ได้นำพันธุ์มาจากมาเลเซียมาปลูกเป็นแห่งแรกของภาคใต้เมื่อปี พ.ศ. 2442 และถือเป็นพืชเศรษฐกิจที่สำคัญของไทย ดังนั้น "คลองเต็ง" ถือได้ว่าเป็นอีกเมืองหนึ่งที่มีการค้าขายของชาวจีนที่เข้ามาตั้งรกรากตั้งแต่อดีต
คลองเต็ง เป็นพื้นที่ที่ตั้งอยู่ริมคลอง อุดมไปด้วยป่าไม้ โดยต้นเต็งขึ้นอยู่รอบบริเวณ ทำให้ชาวบ้านเชื่อว่าคำนี้คือที่มาของชื่อดังกล่าวที่ใช้กันมาจนถึงปัจจุบัน 
เทศบาลตำบลคลองเต็ง แรกเริ่มก่อตั้งตามประกาศกระทรวงลงวันที่ 3 มกราคม พ.ศ. 2510 โดยจัดตั้งท้องถิ่นหมู่ที่ 3,4,5 และ 6 (ในขณะนั้น) ของตำบลนาท่ามเหนือ อำเภอเมืองตรัง ขึ้นเป็น สุขาภิบาลคลองเต็ง อำเภอเมืองตรัง จังหวัดตรัง โดยให้มีผลตั้งแต่วันที่ 28 ตุลาคม ปีเดียวกัน โดยครอบคลุมพื้นที่ตำบลบางส่วนของตำบลศิลาลอย
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลคลองเต็ง จึงเปลี่ยนแปลงฐานะเป็นเทศบาลตำบลคลองเต็ง นับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ข้อมูลทั่วไป.
เทศบาลตำบลคลองเต็ง ประชากรส่วนใหญ่ ประกอบอาชีพด้านเกษตรกรรมเป็นหลัก ซึ่งได้แก่ สวนยางพารา ทำนา ปลูกผักและปลูกไม้ยืนต้น ส่วนอาชีพนอกเหนือจากเกษตรกรรม ได้แก่ การค้าขาย และรับจ้าง มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
เทศบาลตำบลคลองเต็ง ครอบคลุมพื้นที่บางส่วนของตำบลนาท่ามเหนือ อำเภอเมืองตรัง ได้แก่จัดตั้งตามพระราชบัญญัติลักษณะการปกครองส่วนท้องที่ พ.ศ. 2497
ประชากร.
เทศบาลตำบลคลองเต็ง มีจำนวนประชากรทั้งหมด 3,746 คน โดยแยกได้ดังนี้
พระราชวังต้าหมิง

พระราชวังต้าหมิง  หรือ "ต้าหมิงกง" เป็นพระราชวังหลวงของราชวงศ์ถัง ตั้งอยู่ที่ฉางอานเมืองหลวงของราชวงศ์ เป็นที่ประทับหลักและศูนย์กลางการปกครองของจักรพรรดิถังเป็นเวลานานกว่า 220 ปี ปัจจุบันเป็นมรดกแห่งชาติที่สำคัญของจีน มีพื้นที่อยู่ทางตะวันออกเฉียงเหนือของเมืองซีอานในปัจจุบัน มณฑลฉ่านซี
ประวัติ.
ในปี ค.ศ.634 จักรพรรดิถังไท่จง ฮ่องเต้รัชกาลที่ 2 แห่งราชวงศ์ถัง ทรงมีพระบรมราชโองการให้สร้างพระราชวังขึ้นเพื่อเป็นที่ประทับของสมเด็จพระราชชนก ซึ่งก็คืออดีตปฐมจักรพรรดิถังเกาจู่ ผู้ทรงสละราชบัลลังก์ให้พระราชโอรสดูแลว่าราชการแทน โดยแรกสร้างนั้นใช้ชื่อว่าพระราชวังหย่งอัน (永安宫) แต่ทว่าในปีถัดมาพระราชชนกก็เสด็จสวรรคตก่อนที่พระราชวังจะแล้วเสร็จ ทำให้การก่อสร้างหยุดชะงักลง
ต่อมาในปี ค.ศ.661 พระนางอู่เจ๋อเทียน (บูเช็กเทียน) ได้สานต่อโครงการ โปรดเกล้าฯให้ Yan Liben สถาปนิกหลวงออกแบบเพิ่มเติมพระราชวังที่ยังไม่แล้วเสร็จ และให้ดำเนินการสร้างต่อโดยใช้คนงานมากกว่า 100,000 คน ใช้เวลาเพียง 1 ปีพระราชวังต้าหมิงก็ได้สร้างเสร็จสมบูรณ์อย่างรวดเร็ว ตรงกับรัชสมัยของจักรพรรดิถังเกาจง รัชกาลที่ 3 แห่งราชวงศ์ถัง และกลายเป็นศูนย์กลางทางการเมืองการปกครองของจักรวรรดิเป็นระยะเวลาประมาณ 200 ปี 
พระราชวังแห่งนี้มีขนาดใหญ่โตมโหฬาร มีขนาดพื้นที่ประมาณ 4 ตารางกิโลเมตร กำแพงโดยรอบพระราชวังมีความยาว 7.6 กิโลเมตร ประตูเข้าออก 11 ประตู พระที่นั่งหลักขนาดใหญ่ 3 หลังเรียงตามแนวถนนสายหลักซึ่งกว้าง 176 เมตร และพระตำหนักใหญ่น้อยอีกจำนวนมากมายนับไม่ถ้วน ประมาณกันว่าพระราชวังต้าหมิงมีขนาดใหญ่กว่าพระราชวังต้องห้ามกู้กงในกรุงปักกิ่งประมาณ 4-6 เท่า วันที่ 5 มิถุนายน พ.ศ. 1206 เชื้อพระวงศ์ทั้งหมดจึงย้ายจาก พระราชวัง Taiji ซึ่งสร้างขึ้นตั้งแต่สมัยราชวงศ์สุยมาอยู่ที่ต้าหมิงกงอย่างเป็นทางการ
พระราชวังแห่งนี้ถูกเผาทำลายไปตั้งแต่สงครามช่วงสุดท้ายในราชวงศ์ถัง ทำให้เหลือเพียงร่องรอยความยิ่งใหญ่ในอดีตไว้
โครงสร้างและแผนผัง.
ประตูกำแพงทางด้านทิศเหนือ คือ ประตูเสวียนอู่ ที่ในปัจจุบันสร้างขึ้นมาใหม่บนพื้นที่เดิม เสวียนอู่ เป็นชื่อเทพในจินตนาการที่คอยปกปักรักษาประตูทางทิศเหนือ
ประตูหลักด้านทิศใต้ชื่อว่า ประตู Danfeng 
แผนผังของพระราชวังแบ่งออกเป็น 2 ส่วนหลัก คือ Qian Chao เป็นส่วนที่ทำงานและท้องพระโรง และ Nei Ting ใช้เป็นส่วนที่พักผ่อน และอยู่อาศัย
เขตพระราชฐานชั้นนอก.
Qian Chao ประกอบด้วยพระที่นั่ง 3 องค์ ได้แก่ 
เขตพระราชฐานชั้นใน.
อยู่ทางทิศเหนือของต้าหมิงกง ซึ่งใช้เป็นที่อยู่อาศัยและพักผ่อน ประกอบด้วย 
ขอบ.
ปัจจุบันบริเวณรอบ ๆ พระราชวังนั้นเต็มไปด้วยต้นแค ต้นหลิว ดอกไม้ และพุ่มไม้ทุกด้าน
มรดก.
ต้าหมิงกงถูกค้นพบในปี พ.ศ. 2500 โดยมีการสำรวจและขุดค้นส่วนของตำหนัก Hanyuan เป็นที่แรกระหว่างปี พ.ศ. 2502-2503 หลังจากนั้นหน่วยงานของทางการจีนจึงได้ร่วมมือกับยูเนสโกในการสำรวจ 
วันที่ 1 ตุลาคม พ.ศ. 2553 ได้เปิดมรดกแห่งชาติต้าหมิงกงแห่งนี้ให้ประชาชนทั่วไปเข้าชม ต่อมาได้รับการขึ้นทะเบียนเป็นมรดกโลกลำดับที่ 30 ของจีน เมื่อวันที่ 22 มิถุนายน พ.ศ. 2557
โสมนาถมนเทียร

โสมนาถมนเทียร  เป็นโบสถ์พราหมณ์ที่ตั้งอยู่ในประภัสปตัน ใกล้กับเมืองชูนาคาธ สวราษฏระ บนชายฝั่งตะวันตกของรัฐคุชราต ประเทศอินเดีย ซึ่งเป็นโบสถ์พระศิวะที่เชื่อกันว่าเป็นแห่งแรกในบรรดา "ชโยติรลึงค์" (jyotirlinga) หรือโบสถ์พระศิวะที่ศักดิ์สิทธิ์ที่สุด 12 แห่ง โสมนาถมนเทียรเป็นสถานที่แสวงบุญสำคัญในรัฐคุชราต ตลอดประวัติศาสตร์ของมนเทียรได้มีการสร้างใหม่หลายครั้งหลังถูกทำลายต่อเนื่องจากการรุกรานของผู้ปกครองมุสลิม มนเทียรหลังปัจจุบันนั้นสร้างขึ้นใหม่โดยใช้สถาปัตยกรรมแบบเจาลุกยะ และสร้างเสร็จในเดือนพฤษภาคม ค.ศ. 1951 ภายใต้คำสั่งโดยรัฐมนตรีวัลลภภาอี ปเฏล
ศัพทมูล.
มนเทียรนี้เชื่อกันว่ามีความศักดิ์สิทธิ์มาก มีตำนานต่าง ๆ มากมายที่เชื่อมโยงกับมนเทียรนี้ คำว่า “โสมนาถ” แปลว่า "จ้าว (นาถ) แห่งโสมะ" หนึ่งในพระนามขานของพระศิวะ
โสมนาถมนเทียรเป็นที่รู้จักในชื่อ “วิหารนิรันดร์กาล” ("the Shrine Eternal") ตามในหนังสือของ K. M. Munshi ที่ใช้ชื่อเดียวกัน เขียนบรรยายเล่าเรื่องของมนเทียรนี้ที่ถูกทำลายและสร้างขึ้นใหม่ครั้งแล้วครั้งเล่า
ทุรคิอานามนเทียร

ทุรเคียนามนเทียร  หรือ ลักษมีนารายัณมนเทียร (Lakshmi Narayan Temple), ทุรคาตีรถะ (Durga Tirath) และ สีตลามนเทียร (Sitla Mandir) เป็นโบสถ์พราหมณ์ในเมืองอมฤตสระ รัฐปัญจาบ ประเทศอินเดีย ถึงแม้จะเป็นศาสนสถานของศาสนาฮินดู แต่สถาปัตยกรรมของมนเทียรนี้กลับสร้างด้วยสถาปัตยกรรมซิกข์เลียนแบบหริมันทิรสาหิบ ศาสนสถานสูงสุดของศาสนาซิกข์ ซึ่งตั้งอยู่ในอมฤตสระเช่นกัน ชื่อของมนเทียรมาจากพระนามของพระทุรคา เทพองค์ประธานของมนเทียร มนเทียรแห่งนี้สร้างขึ้นครั้งแรกในศตวรรษที่ 16 สิ่งก่อสร้างหลังปัจจุบันของมนเทียรนั้นสร้างขึ้นโดยคุรุหรไส มัล กาปูร์ (Guru Harsai Mal Kapoor) ในปี 1921 โดยให้ใช้สถาปัตยกรรมเลียนแบบหริมันทิรสาหิบของศาสนาซิกข์
ที่ตั้ง.
มนเทียรตั้งอยู่ใกล้กับประตูโลหะครห์ อมฤตสระ ตั้งอยู่ใกล้กับสถานีรถไฟปัญจาบ มาก ประมาณ 15 กิโลเมตรจากท่ารถโดยสารประจำทาง 
ในรัศมี 200 เมตรรอบมนเทียรนี้และรอบหริมันทิรสาหิบ ได้ประกาศเป็นพื้นที่ห้ามจำหน่ายบุหรี่ สุรา และเนื้อสัตว์
จางหงฟ่าน

จางหงฟ่าน (1781-1823) เป็นขุนพลชาวจีนของ จักรวรรดิมองโกล(หลังจากนั้นคือ ราชวงศ์ยฺเหวียน) ในประเทศจีน ในฐานะผู้บัญชาการกองทัพบกและกองทัพเรือ เขาทำลายล้าง ราชวงศ์ซ่งใต้ โดยการโจมตีที่มั่นสุดท้ายของราชวงศ์ซ่งใน ยุทธการที่หย่าเหมิน ใน พ.ศ. 1822 เขายึดได้เรือของศัตรูถึง 8000 ลำเขาสามารถจับตัวขุนนางผู้จงรักภักดีของราชวงศ์ซ่ง เหวิน เทียนเสียง (1779-1826) 
จางเกิดที่ ติงซิง ปัจจุบันอยู่ใน มณฑลเหอเป่ย์ ติงซิงเป็นส่วนหนึ่งของ ราชวงศ์เหลียว และ ราชวงศ์จิน และเป็นส่วนหนึ่งของจักรวรรดิมองโกลในช่วงเวลาที่เขาเกิด พ่อของเขา Zhang Rou นำกองกำลังท้องถิ่นปกป้องเมืองจากการรุกรานของมองโกล แต่เขาเปลี่ยนไปรับใช้มองโกลในปี พ.ศ. 1761
แม้ว่าในภายหลังหนังสือรวมถึงละครจะอ้างว่า จางหงฟ่าน เป็นคนทรยศ แต่ก็ไม่ตรงตามประวัติศาสตร์
เจ้าหญิงอ็องตัวแน็ตแห่งลักเซมเบิร์ก

เจ้าหญิงอ็องตัวแน็ต รอแบร์โต โซฟี วิลเฮลมีน (7 ตุลาคม ค.ศ. 1899 – 31 กรกฎาคม ค.ศ. 1954) เป็นพระธิดาลำดับที่ 4 ของ แกรนด์ดยุกกีโยมที่ 4 แห่งลักเซมเบิร์ก และ อิงฟังตามารีอา อานาแห่งโปรตุเกส เป็นพระขนิษฐาใน 2 แกรนด์ดัชเชสผู้ปกครองลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก เป็นพระมาตุลา (น้าหญิง) ใน แกรนด์ดยุกฌ็องแห่งลักเซมเบิร์ก และยังเป็นพระราชนัดดาใน พระเจ้ามีแกลแห่งโปรตุเกส
เษกสมรส.
เจ้าหญิงอันโทเนียแห่งลักเซมเบิร์ก ทรงเข้าพระราชพิธีเษกสมรสกับ เจ้าชายรูพเพร็ชท์ มกุฎราชกุมารแห่งบาวาเรีย พระราชโอรสใน พระเจ้าลูทวิชที่ 3 แห่งบาวาเรีย เมื่อวันที่ 26 สิงหาคม ค.ศ. 1921 รับพระราชทานพระราชอิสริยยศพร้อมฐานันดร เฮอร์รอยัลไฮเนส เจ้าหญิงมกุฎราชกุมารีแห่งบาวาเรีย พระวรชายา (ฐานันดรเมื่อแรกพระราชสมภพคือ แกรนด์ดิวคัลไฮเนส) ทั้ง 2 มีพระบุตรดังนี้
โครมาติกา

โครมาติกา  เป็นสตูดิโออัลบั้มลำดับที่ 6 ของนักร้องชาวอเมริกัน เลดีกากา วางจำหน่ายเมื่อวันที่ 29 พฤษภาคม ค.ศ. 2020 โดยอินเตอร์สโคปเรเคิดส์และบริษัทในเครือสตรีมไลน์ กากาดูแลการผลิตร่วมกับบลัดป็อปซึ่งผู้ร่วมงานกันมานาน และโปรดิวเซอร์คนอื่น ๆ เพื่อสร้างคอนเซ็ปอัลบั้มที่กลับไปสู่รากเหง้าของแดนซ์ป็อป ละทิ้งสไตล์เดิม ๆ ของรุ่นก่อนหน้าอย่าง "โจแอนน์" (2016) และ "อะสตาร์อีสบอร์น" (2018) "โครมาติกา"ได้รับแรงบันดาลใจจากดนตรีเฮาส์ ช่วงต้นทศวรรษ 1990 โดยเห็นได้ว่ากาการับเอาบุคลิกที่ได้รับแรงบันดาลใจจากไซเบอร์พังก์
อัลบั้มนี้มุ่งเน้นไปที่แนวคิดของความสุขที่ไม่เปลี่ยนแปลงและการแสวงหาการรักษา เพลงใน"โครมาติกา"เป็นการรวมธีมที่ได้รับแรงบันดาลใจจากความรักที่ล้มเหลวและการต่อสู้กับสุขภาพจิตในชีวิตส่วนตัวของกากา ดนตรีมีความโดดเด่นด้วยซินธิไซเซอร์ที่หนาแน่น เครื่องเคาะกรู๊ฟ และการเรียบเรียงเสียงดนตรีที่ผสานเมโลดีที่ครอบคลุม โดยมีนักร้องรับเชิญคือ แบล็กพิงก์, อารีอานา กรานเด และเอลตัน จอห์น การบันทึกเสียงส่วนใหญ่ใช้สตูดิโอที่เฮนสันรีเคิดดิงสตูดิโอส์และสตูดิโอฮอลลีวูดฮิลส์ในบ้านของกากา อินเตอร์สโคปทำการโฆษณาอัลบั้มผ่านการรับรองผลิตภัณฑ์และความร่วมมือทางโทรทัศน์ แม้ว่าแคมเปญ การตลาดจะได้รับผลกระทบทางลบจากการระบาดทั่วของโควิด-19 เพื่อสนับสนุนอัลบั้มกากาได้เริ่มทัวร์คอนเสิร์ตเดอะโครมาติกาบอล ในเดือนกรกฎาคม ค.ศ. 2022 หลังจากเลื่อนออกไปสองครั้งจากการแพร่ระบาด
ซิงเกิลสี่เพลงได้รับสนับสนุนในอัลบั้มนี้รวมถึง "สตูปิดเลิฟ" ที่ติดอันดับสูงสุดที่ 5 ของบิลบอร์ดฮอต 100 ของสหรัฐ และ "เรนออนมี" ร่วมร้องกับกรานเด เป็นเพลงอันดับ 5 ของกากาในชาร์ต "911" และ "ฟรีวูแมน" ได้รับการปล่อยตัวเป็นซิงเกิลในบางประเทศ "โครมาติกา"ได้รับการตอบรับอย่างดีจากนักวิจารณ์เพลง ฝีมือและการทำได้รับการยกย่อง แม้ว่าเรื่องการผลิตจะโดนวิจารณ์ ในงานประกาศผลรางวัลแกรมมี ครั้งที่ 63 "โครมาติกา"ได้เข้าชิงรางวัลอัลบั้มเพลงป็อปยอดเยี่ยม และเพลง "เรนออนมี" ทำให้กากาชนะสาขาขับร้องเพลงป็อปคู่/กลุ่มยอดเยี่ยม อัลบั้มนี้ติดอันดับหนึ่งในชาร์ตในหลายประเทศ รวมถึงสหรัฐอเมริกา โดยกากาครองอันดับหนึ่งติดต่อกันเป็นลำดับที่หกในบิลบอร์ด 200 อัลบั้มรีมิกซ์ของ"โครมาติกา"ชื่อ"ดอว์นออฟโครมาติกา"ซึ่งมีศิลปินรับเชิญมากมาย ได้วางจำหน่ายเมื่อวันที่ 3 กันยายน ค.ศ. 2021
รายชื่อเพลง.
หมายเหตุ
เกรซ เอลิซาเบธ

เกรซ เอลิซาเบธ แฮร์รี เคบ  เป็นนางแบบชาวอเมริกันคนแรกที่ได้รับการยอมรับในการทำงานร่วมกับตราสินค้าเสื้อผ้าเกสส์ เธอเริ่มเดินแบบให้กับตราสินค้าชุดชั้นในวิกตอเรียส์ซีเคร็ตในปี ค.ศ. 2016 เธอเริ่มเป็นสป็อกเกอร์โมเดลของตราสินค้าชุดชั้นในพิงก์ และในปี ค.ศ. 2019 เธอได้เป็นหนึ่งในนางฟ้าวิกตอเรียส์ซีเคร็ต
ลีโอมี แอนเดอร์สัน

ลีโอมี แจสมิน ฟรานซิส แอนเดอร์สัน  เป็นนางแบบชาวอังกฤษ เธอเริ่มเดินแบบให้กับวิกตอเรียส์ซีเคร็ตแฟชั่นโชว์ 2015 และได้เป็นหนึ่งในนางฟ้าวิกตอเรียส์ซีเคร็ตในปี 2019
อุทยานแห่งชาติน้ำตกซีโป

อุทยานแห่งชาติน้ำตกซีโป เป็นอุทยานแห่งชาติที่ตั้งอยู่ในจังหวัดนราธิวาสของประเทศไทย มีพื้นที่ 122.74 ตารางกิโลเมตร ครอบคลุมพื้นที่สี่อำเภอของจังหวัด ได้แก่ อำเภอจะแนะ อำเภอระแงะ อำเภอรือเสาะ และอำเภอศรีสาคร ปัจจุบันอุทยานอยู่ในระหว่างการสำรวจเพื่อดำเนินการร่างพระราชกฤษฎีกากำหนดเป็นอุทยานแห่งชาติต่อไป คำว่า "ซีโป" เพี้ยนมาจาก "สีโป" ซึ่งเป็นคำภาษายาวีท้องถิ่น หมายถึงต้นส้านหรือมะตาด ซึ่งมักขึ้นบริเวณน้ำตก
ภูมิประเทศและความหลากหลายทางชีวภาพ.
ลักษณะภูมิประเทศเป็นภูเขาสูงสลับซับซ้อน พื้นที่บางส่วนเป็นพื้นที่ราบ ยอดเขาที่สูงที่สุดคือยอดเขาแมะแต สภาพภูมิอากาศเป็นแบบมรสุมเขตร้อน มี 2 ฤดูกาล ได้แก่ ฤดูฝนและฤดูร้อน สภาพป่าเป็นป่าดงดิบชื้น ชนิดไม้ที่สำคัญ ได้แก่ หลุมพอ ยาง ตะเคียนทอง และตะเคียน นอกจากนี้ยังพบว่านหางช้าง ซึ่งเป็นพืชตระกูลกล้วยไม้ที่มีขนาดใหญ่ที่สุดอีกด้วย 
เนื่องจากป่าของอุทยานเป็นป่าดงดิบชื้น จึงมีสัตว์ป่าชนิดต่าง ๆ อาศัยอยู่มาก ซึ่งรวมถึงนกเงือก 7 ชนิด ได้แก่ นกเงือกหัวหงอก นกเงือกกรามช้าง นกเงือกหัวแรด นกกก นกแก๊ก และนกเงือกปากย่น
แกนกลางของปักกิ่ง

แกนกลางของปักกิ่ง  เป็นแนวแกนกลางของกรุงปักกิ่ง สาธารณรัฐประชาชนจีน ทอดยาวเป็นแนวเส้นตรงทิศเหนือ-ทิศใต้ ความยาว 7.86 กิโลเมตร เริ่มต้นจากทิศใต้ที่ ประตูหย่งติ้ง ลากเป็นเส้นตรงไปทางทิศเหนือผ่านจตุรัสเทียนอันเหมิน ประตูอันเหมิน จนถึงพระราชวังต้องห้าม ประตูอู่ พระที่นั่งไท่เหอ ซึ่งถือว่าเป็นจุดกึ่งกลางกรุงปักกิ่งพอดี ผ่านกลางพระราชวังผ่านเนินเขาจิ่งชาน จนไปจบที่หอระฆังและกลองเมื่อวันที่ 29 มกราคม พ.ศ. 2556 ได้รับการขึ้นบัญชีรายชื่อเบื้องต้นมรดกโลกของยูเนสโก แกนกลางของปักกิ่งนั้นมีความสำคัญในโครงการเทศบาลของปักกิ่ง
ประวัติความเป็นมาของแกนกลางของปักกิ่ง การศึกษาเชื่อว่าแกนนี้ไม่ได้ขยายไปในแนวเหนือใต้ตรง ๆ แต่มีความเอียงเล็กน้อย 2 องศาแกนกลางนี้ถูกออกแบบ เริ่มต้นตั้งแต่ราชวงศ์หยวนได้สร้างเมืองหลวงของราชวงศ์หยวนคือ "ต้าดู" ทางตะวันออกเฉียงเหนือของปักกิ่งในปัจจุบัน เพื่อให้สอดคล้องกับแหล่งแซนาดู ซึ่งเป็นเมืองหลวงแห่งอื่นของอาณาจักร มีแกนกลางของเมืองยาว 3.7 กิโลเมตร จากนั้นเมื่อราชวงศ์หมิงขึ้นมาปกครองจึงนำแนวคิดการสร้างเมืองหลวงของราชวงศ์หยวนมาใช้และพัฒนาต่อในการสร้างกรุงปักกิ่ง หลังจากการพัฒนาของราชวงศ์หมิงและชิงในที่สุดแกนกลางของปักกิ่งก็ขยายไปถึง 7.86 กิโลเมตร
อุทยานแห่งชาติน้ำตกหงาว

อุทยานแห่งชาติน้ำตกหงาว เป็นอุทยานแห่งชาติในภาคใต้ตอนบนของประเทศไทย มีพื้นที่ 706.03 ตารางกิโลเมตร ครอบคลุมพื้นที่สี่อำเภอในจังหวัดชุมพร ได้แก่ อำเภอทุ่งตะโก อำเภอพะโต๊ะ อำเภอสวี และอำเภอหลังสวน และครอบคลุมพื้นที่อีกสองอำเภอในจังหวัดระนอง ได้แก่ อำเภอเมืองระนองและอำเภอละอุ่น ภูมิประเทศเป็นเทือกเขาสลับซับซ้อน มีสันเขานมสาวเป็นเส้นแบ่งเขตระหว่างทั้งสองจังหวัด อุทยานแห่งนี้ได้รับการจัดตั้งในราชกิจจานุเบกษาเมื่อ พ.ศ. 2542 มีหน่วยพิทักษ์อุทยานแห่งชาติ (นง.) ทั้งหมด 7 หน่วย
ประวัติ.
เดิมมีแผนจัดตั้งอุทยานแห่งชาติคลองเพราในปีงบประมาณ 2524 แต่เนื่องจากเกิดเหตุการณ์แทรกซึมของคอมมิวนิสต์ในประเทศไทย ทำให้ต้องระงับแผนงานไว้ชั่วคราว ต่อมาเมื่อสถานการณ์ปกติแล้ว เจ้าหน้าที่จากกองอุทยานแห่งชาติจึงได้ไปบุกเบิกเพื่อจัดตั้งอุทยานแห่งชาติคลองเพราใน พ.ศ. 2526 ส่วนวนอุทยานน้ำตกหงาว เดิมอยู่ในความดูแลของสำนักงานป่าไม้จังหวัดระนองตั้งแต่ พ.ศ. 2498–2524 จึงได้โอนไปขึ้นกับกองอุทยานแห่งชาติ ต่อมาใน พ.ศ. 2532 ได้ผนวกรวมวนอุทยานน้ำตกหงาวกับอุทยานแห่งชาติคลองเพรา และใน พ.ศ. 2537 ได้เปลี่ยนชื่อเป็นอุทยานแห่งชาติน้ำตกหงาว ปัจจุบันอุทยานแห่งชาติน้ำตกหงาวได้รับการประกาศให้เป็นอุทยานแห่งชาติตามพระราชบัญญัติอุทยานแห่งชาติ พ.ศ. 2504 โดยประกาศในราชกิจจานุเบกษาใน พ.ศ. 2542 นับเป็นอุทยานแห่งชาติลำดับที่ 93 ของประเทศ
ภูมิประเทศและความหลากหลายทางชีวภาพ.
อุทยานแห่งชาติน้ำตกหงาวมีเทือกเขาสลับซับซ้อนและมีที่ราบน้อยมาก ยอดเขาที่สูงที่สุดคือยอดเขานมสาว สูง 1,089 เมตร นอกจากนี้ อุทยานยังเป็นพื้นที่ต้นน้ำของลำธารที่สำคัญ เช่น แม่น้ำสวี แม่น้ำตะโก และแม่น้ำหลังสวนในจังหวัดชุมพร และแม่น้ำบางริ้นในจังหวัดระนอง ดินส่วนใหญ่เป็นดินร่วนและดินเหนียวแดง บริเวณที่เป็นภูเขาสูงหรือมีความลาดชันมีความเสี่ยงต่อการเกิดดินเลื่อนไหลสูง
สภาพป่าในอุทยานเป็นป่าดิบชื้นร้อยละ 99.8 และเป็นป่าหญ้าบริเวณยอดเขาน้ำตกหงาว คิดเป็นร้อยละ 0.2 ของพื้นที่ทั้งหมด นอกจากนี้ อุทยานยังเป็นที่อยู่อาศัยของสัตว์เฉพาะถิ่นอย่างปูเจ้าฟ้า ซึ่งถูกพบครั้งแรกที่อุทยานแห่งนี้
เจ้าชายไฮน์ริชแห่งบาวาเรีย (ประสูติ ค.ศ. 1922)

เจ้าชายไฮน์ริชแห่งบาวาเรีย (28 มีนาคม ค.ศ. 1922 – 14 กุมภาพันธ์ ค.ศ. 1958) เป็นเจ้าชายแห่งบาวาเรียจากราชวงศ์วิทเทิลส์บัค
เจ้าชายไฮน์ริชประสูติที่ชาล็อสโฮเอินท์แบร์คในรัฐไบเอิร์นเป็นพระโอรสพระองค์ใหญ่ใน เจ้าชายรูพเพร็ชท์ มกุฎราชกุมารแห่งบาวาเรีย และ เจ้าหญิงอ็องตัวแน็ตแห่งลักเซมเบิร์ก เป็นพระราชนัดดาใน พระเจ้าลูทวิชที่ 3 แห่งบาวาเรีย และทรงเป็นพระนัดดาใน แกรนด์ดยุกกีโยมที่ 4 แห่งลักเซมเบิร์ก และพระภาคิไนยใน แกรนด์ดัชเชสชาร์ล็อตแห่งลักเซมเบิร์ก ทางพระมารดา
เจ้าชายไฮน์ริช ทรงเสกสมรสกับ แอนน์ มารี เดอ ลัสเตรด เมื่อวันที่ 31 กรกฎาคม ค.ศ. 1951 ทั้ง 2 ไม่มีพระบุตรร่วมกัน 
พระองค์สิ้นพระชนม์ ณ ประเทศอาร์เจนตินา ด้วยอุบัติเหตุทางรถยนต์ สิริพระชันษา 35 ปี ต่อมา พระชายาคือ แอนน์ มารี เดอ ลัสเตรค ได้เสียชีวิตจากอุบัติเหตุรถชนเมื่อวันที่ 16 สิงหาคม ค.ศ. 1999 ณ ประเทศอิตาลี
จงหลี่โม่

จงหลี่โม่(ถึงแก่กรรม 201 ปีก่อนคริสตกาล) ขุนพลชาวจีนผู้รับใช้ขุนศึก เซี่ยง อฺวี่ หรือ ฌ้อปาอ๋อง ระหว่าง สงครามฉู่-ฮั่น การแย่งชิงอำนาจระหว่าง เซี่ยง อฺวี่ และ หลิวปัง หรือ จักรพรรดิฮั่นเกาจู่ ผู้ก่อตั้ง ราชวงศ์ฮั่น ชื่อของเขาบางครั้งก็เขียนและอ่านเป็น จงหลี่เม่ย (鍾離昧 หรือ 鍾離眛)
องค์การเทศบาลพฤหันมุมไบ

องค์การเทศบาลมุมไบและปริมณฑล (MCGM หรือ Greater Mumbai Municipal Corporation; GMMC) หรือ องค์การเทศบาลพฤหันมุมไบ ({; BMC) หรือชื่อเดิม องค์การเทศบาลบอมเบย์ (Bombay Municipal Corporation) หรือ องค์การเทศบาลบอมเบย์และปริมณฑล (Municipal Corporation of Greater Bombay; MCGB) ซึ่งใช้มาจนถึงปี 1996 เป็นหน่วยงานรัฐบาลผู้บริหารดูแลเมืองมุมไบ เมืองหลวงของรัฐมหาราษฏระ ประเทศอินเดีย องค์การเทศบาลพฤหันมุมไบนั้นเป็นองค์การเทศบาลที่ร่ำรวยที่สุดในประเทศอินเดีย งบประมาณรายปีของ MCGM นั้นมากกว่างบประมาณประจำปีของรัฐเล็ก ๆ บางรัฐในประเทศอินเดียเสียอีก MCGM ก่อตั้งขึ้นในปี 1888 ภายใต้รัฐบัญญัติ Bombay Municipal Corporation Act 1888 MCGM มีความรับผิดชอบในการดูแลสาธารณูปโภคและการดูแลบริหารเมืองมุมไบและชานเมือง (suburbs) บางส่วน โดยในปี 2015 มีตรุษณา วิศวัสเรา (Trushna Vishwasrao) เป็นนายกเทศมนตรีสตรีคนแรก
ภาวะเบื่ออาหาร

ภาวะเบื่ออาหาร  หมายถึง ภาวะที่ความอยากอาหารลดลง เป็นภาวะที่เกิดได้จากหลายสาเหตุ บ้างไม่มีอันตราย แต่บ้างก็เป็นโรคที่ร้ายแรงหรือมีความเสี่ยงมาก ทั้งนี้ ระวังสับสนกับโรคเบื่ออาหารเหตุจิตใจ (anorexia nervosa) ซึ่งเป็นโรคทางจิตเวช
ภาวะเบื่ออาหารเป็นอาการ ไม่ใช่การวินิจฉัยโรค ผู้ให้บริการทางการแพทย์จะต้องพยายามค้นหาและรักษาสาเหตุพื้นเดิม และภาวะเบื่ออาหารเกิดได้กับเพศ อายุหรือน้ำหนักเท่าใดก็ได้
อาการทั่วไป.
ภาวะเบื่ออาหารอาจแสดงออกในรูปไม่รู้สึกหิวหรือขาดความปรารถนาในการกิน บางครั้งบุคคลอาจไม่สังเกตว่าตนขาดอาหารจนน้ำหนักเริ่มลดจากปริมาณการกินที่ลด บางกรณี อาการอาจสังเกตได้ชัด เช่น บุคคลรู้สึกคลื่นไส้เพียงแค่คิดถึงการกิน สำหรับภาวะเบื่ออาหารที่ทำให้ร่างกายเกิดการเปลี่ยนแปลง (เช่น น้ำหนักลด กล้ามเนื้อลด) ซึ่งไม่ได้เกิดขึ้นโดยเจตนาจากการจำกัดอาการล้วนมีความสำคัญทางคลินิกทั้งสิ้น
คาเฟ่เลโอโปลด์

เลโอโปลด์คาเฟ่แอนด์บาร์  เป็นร้านอาหารและบาร์ขนาดใหญ่และเป็นที่นิยม บนถนนโคลาบา ในย่านโคลาบา (Colaba) ของเมืองมุมไบ ประเทศอินเดีย ตรงข้ามสถานีตำรวจนครบาลโคลาบา ที่นี่เคยถูกโจมตีเป็นแห่งแรก ๆ ระหว่างเหตุการณ์ก่อการร้ายทั่วมุมไบในปี 2008
เลโอโปลด์คาเฟ่ก่อตั้งขึ้นในปี 1871 โดยชาวอิรานี (Irani; คำที่คนอินเดียใช้เรียกชาวโซโรอัสเตอร์ในมุมไบที่เข้ามาในอินเดียจากแถบอิหร่านในศตวรรษที่ 19 ตรงกับข้ามกันกับกลุ่ม "ปาร์ซี"; Parsi) ชาวอิหร่านโซโรอัสเตอร์จำนวนมากที่อพยพเข้ามาในมุมไบและอินเดียในช่วงศตวรรษที่ 19-ต้นศตวรรษที่ 20 ได้เปิดร้านอาหารที่มักถูกเรียกว่าเป็นอิรานีคาเฟ่ (Irani café) ตอนแรกที่นี่เปิดเป็นร้านขายส่งน้ำมันสำหรับประกอบอาหาร และเคยเปิดเป็นทั้งร้านอาหาร ร้านร้า และร้านขายยา (จึงเป็นที่มาของชื่อเลโอโปลด์คาเฟ่แอนด์สตอรส์ ("Leopold Cafe & Stores"))
หลังถูกโจมตีในเหตุการณ์ก่อการร้ายทั่วมุมไบในปี 2008 เลโอโปลด์คาเฟ่เลือกที่จะคงบางส่วนเป็นหลักฐานย้ำเตือนถึงเหตุการณ์ในครั้งนั้นไว้ ในขณะที่เป้าหมายที่ถูกโจมตีแห่งอื่น ๆ เช่นโรงแรมทัชมาฮาลพาเลซได้ซ่อมแซมส่วนต่าง ๆ ที่ถูกทำลายไปหมดแล้ว
ที่นี่เป็นหนึ่งในอิรานีคาเฟ่ (Irani Cafe) ไม่กี่แห่งที่ยังคงเปิดให้บริการอยู่และมีกิจการที่ดำเนินไปอย่างดี ในขณะที่ส่วนใหญ่คาเฟ่อิรานีได้เริ่มค่อย ๆ จางหายไปจากอินเดียแล้ว
สมาคมฟุตบอลออสเตรีย

สมาคมฟุตบอลออสเตรีย (ÖFB) เป็นหน่วยงานที่บริหารฟุตบอลในประเทศออสเตรีย โดยทำหน้าที่ควบคุมออสเตรียนบุนเดิสลีกา ออสเตรียนคัพ และทีมชาติออสเตรีย สำนักงานใหญ่ของสมาคมตั้งอยู่ที่เวียนนา
ใน ค.ศ. 1905 สมาคมได้เข้าร่วมเป็นสมาชิกของฟีฟ่า ต่อมาใน ค.ศ. 1954 ได้เข้าร่วมเป็นสมาชิกของยูฟ่า ใน ค.ศ. 2004 มีการรายงานว่า มีนักฟุตบอลที่ลงเล่นในประเทศ (ทั้งชายและหญิง) ทั้งหมด 285,000 คน และมีทีมที่ลงเล่นแข่งขันทั้งหมด 2,309 ทีม
มอร์แกน แชงกิราย

มอร์แกน ริชาร์ด แชงกิราย (10 มีนาคม ค.ศ. 1952 – 14 กุมภาพันธ์ ค.ศ. 2018) เป็นนักการเมืองชาวซิมบับเว ซึ่งดำรงตำแหน่งนายกรัฐมนตรี คนที่ 2 ตั้งแต่วันที่ 11 กุมภาพันธ์ ค.ศ. 2009 ถึง 11 กันยายน ค.ศ. 2013
สนามกีฬาแอ็นสท์ ฮัพเพิล

สนามกีฬาแอ็นสท์ ฮัพเพิล  ซึ่งมีชื่อเดิมว่า สนามกีฬาพราเทอร์ (ใช้จนถึง ค.ศ. 1992) และบางครั้งเรียกว่า สนามกีฬาเวียนนา  เป็นสนามฟุตบอลที่ตั้งอยู่ในเวียนนา ประเทศออสเตรีย มีความจุ 50,865 ที่นั่ง นับเป็นสนามฟุตบอลที่ใหญ่ที่สุดในประเทศ สนามก่อสร้างในช่วง ค.ศ. 1929–1931 เพื่อใช้งานในมหกรรมกีฬาโอลิมปิกผู้ใช้แรงงานครั้งที่ 2 ในด้านสถาปัตยกรรม สนามได้รับการออกแบบโดยสถาปนิกชาวเยอรมันชื่อว่า อ็อทโท แอ็นสท์ ชไวท์เซอร์ สนามตั้งชื่อเพื่อเป็นเกียรติแก่นักฟุตบอลชาวออสเตรียนามว่า แอ็นสท์ ฮัพเพิล ที่เสียชีวิตใน ค.ศ. 1992 สนามฟุตบอลแห่งนี้ยังใช้จัดการแข่งขันฟุตบอลชิงแชมป์แห่งชาติยุโรป 2008 ทั้งหมด 7 นัด ซึ่งรวมถึงนัดชิงชนะเลิศที่สเปนสามารถเอาชนะเยอรมนีได้
สนามฟุตบอลมีนครเวียนนาเป็นเจ้าของ และอยู่ภายใต้การจัดการของ ซึ่งเป็นบริษัทลูกของ "วีนโฮลดิง" สนามได้รับการประเมินจากยูฟ่าให้เป็นสนามฟุตบอลประเภท 4 ดาว นอกจากนี้ ยังเป็นสนามเหย้าของฟุตบอลทีมชาติออสเตรีย และเป็นสนามเหย้าชั่วคราวของสโมสรจากเวียนนาในการแข่งขันยูฟ่ายูโรปาลีก
สนามฟุตบอลสามารถเชื่อมต่อกับสถานีชตาดีอ็อนในเส้นทางรถไฟใต้ดินเวียนนา สาย U2
กลุ่มสถาบันวิทยาศาสตร์การแพทย์ออลล์อินเดีย

กลุ่มสถาบันวิทยาศาสตร์การแพทย์ออลล์อินเดีย (AIIMS) เป็นกลุ่มวิทยาลัยแพทยศาสตร์รัฐอิสระของรัฐบาล (autonomous government public medical colleges) ในระดับอุดมศึกษา สถาบันเหล่านี้ตามรัฐบัญญัติอยู่ภายใต้สถานะกลุ่มสถาบันความสำคัญแห่งชาติ (Institutes of National Importance) สถาบันหลักคือเอไอไอเอ็มเอส นิวเดลี (AIIMS New Delhi) ในนิวเดลี เป็นสถาบันแถวหน้าของเครือ ก่อตั้งขึ้นในปี 1956 เป็นแห่งแรก ตามด้วยสถาบันตามเมืองต่าง ๆ ของอินเดียรวม 22 แห่ง (มกราคม 2020) และยังคงมีแผนที่จะขยายและเปิดสถาบันเพิ่มใหม่อยู่อย่างน้อยอีก 3-5 แห่งภายในปี 2025
ประวัติ.
AIIMS แห่งแรกก่อตั้งขึ้นในปี 1956 ภายใต้รัฐบัญญัติ "All India Institute of Medical Sciences Act, 1956" ซึ่งได้เสนอโดยนายกรัฐมนตรีในขณะนั้น ชวาหรลาล เนห์รู ให้ก่อตั้งในเมืองกัลกัตตา (หรือโกลกาตาในปัจจุบัน) อย่างไรก็ตามมุขยมนตรีประจำรัฐเบงกอลตะวันตกที่กัลกัตตาตั้งอยู่ Bidhan Chandra Roy ปฏิเสธแนวคิดนี้ จึงได้ก่อสร้างสถาบันแห่งแรกขึ้นที่นิวเดลีแทน ภายใต้ชื่อ เอไอไอเอ็มเอส นิวเดลี สถาบันทั้งหมดในเครือนั้นได้รับสถานะเป็น กลุ่มสถาบันความสำคัญแห่งชาติ (Institutes of National Importance; INI)